CELEX: C2004/273/03
Language: et
Date: 2004-11-06 00:00:00
Title: Euroopa Kohtu otsus (kolmas koda) 16. september 2004 kohtuasjas C-248/02: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Reostus ja saasted — Pinnase kaitsmine — Reoveesetted — Mittetäieliku teabe esitamine aastate 1995 kuni 1997 kohta — Direktiivi 86/278/EMÜ artiklid 10 ja 17)

6.11.2004   
            
            
               ET
            
            
               Euroopa Liidu Teataja
            
            
               C 273/2
            
         
      EUROOPA KOHTU OTSUS
   
   (kolmas koda)
   16. september 2004
   kohtuasjas C-248/02: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Reostus ja saasted - Pinnase kaitsmine - Reoveesetted - Mittetäieliku teabe esitamine aastate 1995 kuni 1997 kohta - Direktiivi 86/278/EMÜ artiklid 10 ja 17)
   (2004/C 273/03)
   Kohtumenetluse keel: itaalia
   Kohtuasjas C-248/02: Euroopa Ühenduste Komisjon (esindajad H. Støvlbæk ja R. Amorosi) versus Itaalia Vabariik (esindaja I. M. Braguglia, keda abistas M. Fiorilli), mille esemeks on 8. juulil 2002. aastal asutamislepingu artikli 226 alusel esitatud hagi liikmesriigi kohustuste rikkumise kohta, on Euroopa Kohus (kolmas koda), koosseisus: koja esimehe ülesannetes A. Rosas ning kohtunikud R. Schingten ja K. Schiemann (ettekandja), kohtujurist C. Stix-Hackl, kohtusekretär R. Grass, 16. septembril 2004. aastal teinud otsuse, mille resolutiivosa on järgmine:
   
               1)
            
            
               Kuna Itaalia Vabariik on jätnud esitamata teabe keskmise aastase raskemetallide (kaadmium, vask, nikkel, plii, tsink, elavhõbe, kroom) kontsentratsiooni (mg kuivaine kilogrammi kohta) ning atsetooni ja fosfori sisalduse kohta reoveesetetes;
               
                           —
                        
                        
                           kuna ta pole esitanud mingisugust teavet kuivainena toodetud reoveesetete koguste (tonni aastas) kohta;
                        
                     
                           —
                        
                        
                           kuna ta pole esitanud nõutud teavet põllumajanduses kuivainena kasutatava aastase reoveesetete koguse kohta, va Friuli-Venezia Giulia (1995 – 1997), Bolzano provintsi (1995), Emilia Romagna ning Liguuria ja Calabria maakonda puudutav teave, mille kohta ta teatas, et reoveesetteid põllumajanduses ei kasutata.
                        
                     
                           —
                        
                        
                           kuna ta ei ole taganud, vähemalt Lombardia, Emilia Romagna, Toscana, Abruzzo, Campania, Valle d'Aosta, Sitsiilia ja Marche'i maakonna registrite, milles on registreeritud reoveesetete koostise ja omaduste vastavus nõukogu 12. juuni 1986. aasta direktiivi 86/278/EMÜ, keskkonna ja eelkõige pinnase kaitsmise kohta reoveesetete kasutamisel põllumajanduses, ajakohastamist ja
                        
                     
                           —
                        
                        
                           kuna ta ei ole taganud, vähemalt Abruzzo, Campania, Toscana ja Sitsiilia maakonna registrite, milles on märgitud reoveesetete toodetud kogused (kogu riigi territooriumil) ja põllumajanduslikuks kasutamiseks tarnitud kogused, ajakohastamist,
                        
                     on Itaalia Vabariik rikkunud direktiivi 86/278, mida muudeti nõukogu 23. detsembri 1991. aasta direktiiviga 91/692/EMÜ, teatavate keskkonnaalaste direktiivide rakendamise aruannete ühtlustamise ja ratsionaliseerimise kohta, artikli 10 lõike 1 punktidest a ja b ning artiklist 17 tulenevaid kohustusi.
            
         
               2)
            
            
               ätta kohtukulud Itaalia Vabariigi kanda.
            
         
      (1)  EÜT C 202, 24.08.2002.